Oficiālais Vēstnesis L 236 , 23/09/2003 Lpp. 0920 - 0921



7. NODOKĻU POLITIKA 1. 31977 L 0388: Padomes Sestā direktīva 77/388/EEK ( 1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 13.6.1977., 1. lpp.), kurā jaunākos grozījumus izdara: - 32002 L 0038: Padomes 7.5.2002. Direktīva 2002/38/EK (OV L 128, 15.5.2002., 41. lpp.). Atkāpjoties no Direktīvas 77/388/EEK 12. panta 3. punkta a) apakšpunkta, Slovākija var a) līdz 2008. gada 31. decembrim saglabāt samazinātu pievienotās vērtības nodokļa likmi, kas nav zemāka par 5 %, attiecībā uz siltumenerģijas piegādi mājsaimniecībām un mazajiem uzņēmumiem, kas saistībā ar apkuri un karstā ūdens ražošanu nav reģistrēti kā PVN maksātāji, šo noteikumu neattiecinot uz siltumenerģijas ražošanas izejvielām, un b) līdz 2007. gada 31. decembrim saglabāt samazinātu pievienotās vērtības nodokļa likmi, kas nav zemāka par 5 %, attiecībā uz celtniecības pakalpojumiem, ko sniedz saistībā ar mājokļu būvniecību, bet ne īstenojot sociālo politiku, šo noteikumu neattiecinot uz celtniecības materiāliem. Neskarot oficiālu lēmumu, kas jāpieņem atbilstīgi Direktīvas 77/388/EEK 12. panta 3. punkta b) apakšpunktā izklāstītajai procedūrai, Slovākija var vienu gadu pēc pievienošanās dienas saglabāt samazinātu pievienotās vērtības nodokļa likmi, kas nav zemāka par 5 %, attiecībā uz dabasgāzes un elektroenerģijas piegādēm. Piemērojot Direktīvas 77/388/EEK 28. panta 3. punkta b) apakšpunktu, Slovākija var saglabāt atbrīvojumu no pievienotās vērtības nodokļa pasažieru starptautiskajiem pārvadājumiem, kas minēti direktīvas F pielikuma 17. punktā, kamēr nav izpildīts direktīvas 28. panta 4. punktā izklāstītais nosacījums vai kamēr tādu pašu atbrīvojumu piemēro kāda no pašreizējām dalībvalstīm, atkarībā no tā, kurš termiņš beidzas agrāk. 2. 31992 L 0079: Padomes Direktīva 92/79/EEK ( 1992. gada 19. oktobris) par nodokļu saskaņošanu cigaretēm (OV L 316, 31.10.1992., 8. lpp.), kurā jaunākos grozījumus izdara: - 32002 L 0010: Padomes 12.2.2002. Direktīva 2002/10/EK (OV L 46, 16.2.2002., 26. lpp.). Atkāpjoties no Direktīvas 92/79/EEK 2. panta 1. punkta, Slovākija var līdz 2008. gada 31. decembrim atlikt vispārējā minimālā akcīzes nodokļa uzlikšanu mazumtirdzniecības cenai (ieskaitot visus nodokļus) cigaretēm vispieprasītākajā cenu kategorijā, ar nosacījumu, ka šajā laikposmā Slovākija pakāpeniski pielāgo savas akcīzes nodokļa likmes vispārējam minimālajam akcīzes nodoklim, kas paredzēts direktīvā. Neskarot 8. pantu Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību [3] un informējot Komisiju, dalībvalstis var laikā, kamēr tiek piemērota iepriekš paredzētā atkāpe, attiecībā uz cigaretēm, ko attiecīgo valstu teritorijā varētu ievest no Slovākijas, papildus nemaksājot akcīzes nodokli, saglabāt tādus pašus kvantitatīvos ierobežojumus, kādi tiek piemēroti ievešanai no trešām valstīm. Dalībvalstis, kas izmanto šādu iespēju, var veikt vajadzīgās pārbaudes, ar nosacījumu, ka šādas pārbaudes neiespaido iekšējā tirgus pareizu darbību. [3] OV L 76, 23.3.1992., 1. lpp.. Direktīvā jaunākie grozījumi izdarīti ar Padomes Direktīvu 2000/47/EK (OV L 193, 29.7.2000., 73. lpp.). --------------------------------------------------